CELEX: 32010R0455
Language: lv
Date: 2010-05-26 00:00:00
Title: Komisijas Regula (ES) Nr. 455/2010 ( 2010. gada 26. maijs ) par atsevišķu preču klasifikāciju kombinētajā nomenklatūrā

27.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 128/3
            
         KOMISIJAS REGULA (ES) Nr. 455/2010
   (2010. gada 26. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 26. maijā
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Ierīce, kas sastāv no korpusā iemontēta maināma ultravioletās (UV) gaismas avota, reflektora, slēdža, intensitātes regulatora un slēdža taimera (tā sauktais “UV starojuma avots”) un kuras izmēri ir 311 × 160 × 227 mm. Korpuss ir ar rokturi iekārtas pārnēsāšanai, vadības elementiem un piestiprinātu gaismvadu.
                  Ierīci izmanto fotoķīmiskā procesā, sauktā par “UV cietināšanu”, lai ar UV starojumu apstrādātu dažādu gaismjutīgu materiālu virsmu, jo īpaši nemehāniskai dažādu materiālu un pārklājumu sacietināšanai, izmantojot regulējamu UV starojuma emisiju.
               
               
                  8543 70 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8543, 8543 70 un 8543 70 90 aprakstu.
                  Ierīce nav klasificējama pozīcijā 8479 kā iekārta ar atsevišķu funkciju, kas nav minēta vai iekļauta citur 84. nodaļā, jo cietināšana nav saistīta ar mehānisku darbību, bet notiek fotoķīmiska procesa rezultātā. Tāpēc ierīce uzskatāma par UV apstarošanas aprīkojumu vispārējai rūpnieciskai lietošanai (sk. arī ceturtās atkāpes 11. punktu Harmonizētās sistēmas skaidrojumos pozīcijai 8543).
                  Tādējādi ierīce klasificējama ar KN kodu 8543 70 90 kā citādas elektriskās mašīnas un iekārtas ar atsevišķām funkcijām, kas nav minētas vai iekļautas citur 85. nodaļā.